CELEX: 62020TN0296
Language: bg
Date: 2020-05-12 00:00:00
Title: Дело T-296/20: Жалба, подадена на 12 май 2020 г. — Foz/Съвет

3.8.2020   
            
            
               BG
            
            
               Официален вестник на Европейския съюз
            
            
               C 255/21
            
         
      Жалба, подадена на 12 май 2020 г. — Foz/Съвет
      (Дело T-296/20)
      (2020/C 255/27)
      Език на производството: английски
      
         Страни
      
      
         Жалбоподател: Amer Foz (Дубай, Обединени Арабски Емирства) (представител: L. Cloquet, адвокат)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  Да отмени Решение за изпълнение (ОВППС) 2020/212 на Съвета от 17 февруари 2020 година за прилагане на Решение 2013/255/ОВППС относно ограничителни мерки срещу Сирия (1), доколкото се отнася до жалбоподателя;
               
            
                  —
               
               
                  да отмени Регламент за изпълнение (ЕС) 2020/211 на Съвета от 17 февруари 2020 година за прилагане на Регламент (ЕС) № 36/2012 относно ограничителни мерки с оглед на положението в Сирия (2), доколкото се отнася до жалбоподателя; и
               
            
                  —
               
               
                  да осъди Съвета да заплати всички съдебни разноски, включително направените от жалбоподателя.
               
            
         Основания и основни доводи
      
      Жалбоподателят изтъква шест основания в подкрепа на жалбата.
      
                  1.
               
               
                  Първо основание, с което се изтъква явна грешка в преценката на фактите.
                  
                              —
                           
                           
                              Жалбоподателят твърди, че Съветът е допуснал явна грешка в преценката на фактите, като е приел, че той подкрепя и се облагодетелства от режима на Асад.
                           
                        
            
                  2.
               
               
                  Второ основание, с което се изтъква нарушение на общия принцип на пропорционалност.
                  
                              —
                           
                           
                              Жалбоподателят твърди, че икономическите последици от наложените му санкции са изключително тежки и непропорционални в сравнение с целите на оспорваните актове.
                           
                        
            
                  3.
               
               
                  Трето основание, с което се изтъква непропорционално нарушение на правото на собственост и на правото на упражняване на професия.
               
            
                  4.
               
               
                  Четвърто основание, с което се изтъква злоупотреба с власт.
               
            
                  5.
               
               
                  Пето основание, с което се изтъква нарушение на задължението за мотивиране.
               
            
                  6.
               
               
                  Шесто основание, с което се изтъква нарушение на правото на защита и на правото на справедлив съдебен процес.
               
            
         (1)  ОВ L 43I, 2020 г., стр. 6.
      
         (2)  ОВ L 43I, 2020 г., стр. 1.